An sedher pig gwynn (Gavia adamsii) yw eghen a edhen dhowr divroansek a'n hantergylgh kledh. I a vag y'n tiredhyow Arktik dre vras hag i a wav yn arvoryow Keynvor Hebask ha Norgagh ha treweythyow yn lynnyn bras. 76-97 centimeter (30-38 meusva) yw aga hys, 135-160 centimeter (53-63 meusva) yw aga askelva, ha 4-6.4 kilogram (8.8 to 14.1 peuns) yw aga poos, an brassa sedher y'n bys yw an sedhoryon ma. I a omhevel sedher pig gwynn mes yma pig gwynn dhe'n sedher pig gwynn dihaval orth an sedher bras. Yn prys maga yma penn du, isrannow gwynn ha mantell vrith gwynn ha du dhedha. Yn prysyow erel aga fluv yw moy disliw gans konna gwynn. An moyha a'ga boos yw puskes, mes prevyon ha divellkeynoges erel yw dybrys treweythyow ynwedh.